Լուի Սի Քեյ

Լուի Սեքեյ (, արտասնավում է [ˈluː.iː ˈsiːkeɪ], , ավելի հայտնի է որպես Լուի Սի Քեյ), ամերիկացի սցենարիստ, գրող, պրոդյուսեր, կինոռեժիսոր, խմբագիր և ռեժիսոր, «Էմմի» և «Գրեմմի» մրցանակների դափնեկիր։

Կենսագրություն 
Լուի Սի Քեյը ծնվել է Ամերիկայի Միացյալ Նահանգների Վաշինգտոն քաղաքում, տնտեսագետ հոր և ինժեներ մոր ընտանիքում։ Սեքեյի ծնունդից անմիջապես հետո, նրանք տեղափոխվեցին Մեքսիկայի Մեխիկո քաղաքը։ Նրա առաջին իմացած լեզուն՝ իսպաներենն է և վերադառնալով ԱՄՆ, նա սկսեց սովորել անգլերեն։ Նա այն ժամանակից ի վեր մոռացել է իսպաներենը։ Երբ Լուին ետ է վերադառնում իր ընտանիքի մոտ՝ Վաշինգտոն (այդ ժամանակ նա դեռ 7 տարեկան էր), որոշում է, որ ուզում է դառնալ սցենարիստ և կոմիկ։ Երբ արդեն նա տաս տարեկան էր, նրա ծնողներրը բաժանվեցին։ Մայրը նրան և ևս երեք երեխաների դաստիարակում էր միայնակ։

Դպրոցն ավարտելուց հետո, Լուին Բոստոնում աշխատում էր որպես մեքենագետ։ Նրա առաջին հանդես գալը տեղի ունեցավ 1984 թվականին։ Դրանից հետո նա սթենդ ափը թողեց երկու տարի։ Վերադառնալուց հետո Լուին սկսել է աստիճանաբար ելույթ ունենալ գումարով, ինչով և զբաղվել է մինչև Նյու Յորք տեղափոխվելը։

Կարիերա 
Իր կյանքի համար Լուին HBO ամերիկյան կաբելային հեռուստացանցին գրել է վեց սթենդ ափեր, իսկ իր գրած սցենարներից մեկը առաջադրվել էր «Էմմի» մրցանակին։ Նա նաև ստեղծել է երկու սերիալ, որոնցում խաղացել է գլխավոր դերերը։ Որպես սցենարիստ, նա համագործակցել է Քրիս Ռոքի հետ, որի արդյունքում նրա սցենարները առաջադրվել էին Էմմի մրցանակին, ներառյալ մեկ հաղթանակով։

Անձնական կյանք 
1995 թվականին ամուսնացել է Ալիքս Բայլիի հետ ()։ Նրանք ունեն երկու աղջիկ։ 2008 թվականին բաժանվել են։

Սկավառակագրություն 

 2000: The Short Films of Louis C.K. (DVD)
 2001: Live in Houston (CD)
 2005: One Night Stand (DVD)
 2006: Shameless (DVD)
 2008: Chewed Up (CD/DVD)
 2009: Hilarious (CD/DVD)
 2010: Word: Live at Carnegie Hall 
 2011: Live at the Beacon Theater
 2013: Louis C.K.: Oh My God – Phoenix, AZ
 2015: Louis C.K.: Live at the Comedy Store
 2015: Louis C.K.: Live at Madison Square Garden

Ծանոթագրություններ

Արտաքին հղումներ 
 Լուի Սի Քեյի անձնական կայքը

Ամերիկացի դերասաններ
Ամերիկացի կինոդերասաններ
Ամերիկացի կինոռեժիսորներ
Ամերիկացի սցենարիստներ
Ամերիկացի ռեժիսորներ
«Գրեմմի» մրցանակի դափնեկիրներ
«Էմմի» մրցանակի դափնեկիրներ
Ամերիկացիներ իռլանդական ծագմամբ
Ամերիկացի հեռուստապրոդյուսերներ
Ամերիկացի երգիչներ
Ամերիկացի խմբագիրներ